Diari Oficial de la Generalitat Valenciana


Sumari del DOGV 4840, del 13-09-2004 (2004/8801)

Notificació sobre l'advertiment de denegació per deficiències de l'expedient TO-156/04.
---------------------------------------------------------------------------------------

### Dades del document

Número de DOGV
:   4840

Data del DOGV
:   13-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8801


Organisme emissor
:   Conselleria de Sanitat

Tipus de document
:   Anunci

Notificació sobre l'advertiment de denegació per deficiències de l'expedient TO-156/04. [2004/8801]
  
Com que no s'ha pogut notificar directament, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la notificació següent:
  
En relació amb l'expedient de sol·licitud d'autorització sanitària de funcionament per a l'activitat de menjador col·lectiu en les instal·lacions síties al camí vell de Torrent, 8, d'Alaquàs, propietat de Sonia Martínez Rueda i vista l'acta d'inspecció núm. 0436, alçada el dia 22.06.2004, en la qual s'indiquen les deficiències següents:
  
- No disposa del document acreditatiu de formació dels manipuladors.
  
- Els manipuladors no porten la vestimenta pròpia de l'activitat.
  
- El document de desinsectació i desratització del local està caducat. S'observa la presència de panderoles al magatzem de begudes.
  
- El recipient del fem situat davall de la barra no té tapadora.
  
- En el magatzem de begudes es depositen els articles de neteja sense oferir condicions higièniques.
  
- El local del magatzem és molt reduït i les caixes de begudes i altres elements s'apilen i no deixen fer la neteja.
  
- Els recipients usats per a contindre les creïlles i altres aliments no presenten condicions adequades.
  
- En la cuina altres elements, com ara bosses de plàstic, draps i objectes personals se situen indegudament.
  
- Un dels expositors frigorífics no té termòmetre de control de temperatura en lloc visible.
  
- En el congelador de cofre els aliments no s'alcen de manera correcta, s'amuntonen caixes, bosses de plàstic i plats amb menjars elaborats.
  
- En la cambra frigorífica els aliments elaborats no es disposen correctament protegits i distribuïts.
  
- S'exposen menjars elaborats a temperatura ambient.
  
- Els servicis higiènics no estan dotats d'aigua calenta.
  
- Els dispositius de ventilació dels lavabos estan carregats de brutedat.
  
- A la cuina no hi ha dispositiu d'eixugament de mans.
  
S'incomplix la reglamentació següent:
  
- Articles 3, 5, 7 i 12, punt 7 de l'article 6 del Reial Decret 3484/2000, pel qual s'establixen les normes d'higiene per a l'elaboració, distribució i comerç de menjars preparats.
  
- Punts 2, 4 i 6 del capítol I; punt 1.f del capítol II, punt 2 del capítol VI i capítol VIII del Reial Decret 2207/1995, pel qual s'establixen les normes d'higiene relatives als productes alimentaris.
  
Els notifiquem que està previst proposar al director territorial de Sanitat la denegació de la sol·licitud. No obstant això, disposen del termini de 10 dies, comptadors des de l'endemà de la notificació del present escrit, per presentar les al·legacions i documents que es consideren oportuns en el Centre de Salut Pública de Torrent, situat al carrer del pintor Ribera, 28, 46951 Torrent, telèfon 04 072 38 02.